Pierre Aubert

Pierre Aubert (La Chaux de Fonds, 1927ko martxoaren 3a – Neuchâtel, 2016ko ekainaren 8a) suitzar abokatu eta politikaria izan zen.

Zuzenbidean graduatu zen eta abokatu gisa lan egin zuen. Alderdi Sozialdemokratako kide izan zen eta bere lehen kargu politikoa bere jaioterrian izan zen (1960-68) eta handik gutxira Neuchâtel kantonamenduko parlamentuan (1961-1975). 1974tik 1977ra Europako Kontseiluko biltzar-parlamentarioko kide izan zen eta Portugal onartzeaz arduratu zen. 1971tik 1977ra Neuchâtelgo Unibertsitateko kantzilerra izan zen.

1977an, Suitzako Kontseilu Federaleko kide hautatu zuten, eta hamar urte eman zituen han, Kanpo Arazoetako Departamentuko zuzendari. Suitzako lehen atzerri ministroa izan zen, Palestina Askatzeko Erakundearekin harremanetan jarri zena. Suitza NBEn sartzearen aldeko kanpaina egin zuen, baina proposamena ez zen erreferendumean onartu.

1983 eta 1987 urteetan Suitzako Konfederazioko presidentea izan zen.

 Kanpo estekak 

Kategoria:Suitzako Konfederazioko presidenteak
Kategoria:Ohorezko Legioko gurutze handiak
Kategoria:Suitzako abokatuak
Kategoria:Suitzako protestanteak